Einar Sokkeson
Store norske leksikon,Historie,Norsk og nordisk historie,Norges historie,Norges historie fra 1050 til 1300
Einar Sokkeson var en grønlandsk høvding, sønn av Sokke Toresson på Brattalid, den mektigste høvding på Grønland.
Ifølge Flateyarbók kom Einar til Norge omkring 1124 med mye tannvare (hvalrosstenner) og hvalrossreip. Han forærte kong Sigurd Jorsalfare en hvitbjørn (isbjørn) som vederlag for at han fikk tillatelse til å reise et bispesete på Garðar. En klerk ved navn Arnald ble den første i bispestolen der.Einar Sokkeson skal ha blitt drept i en strid med noen norske og islandske kjøpmenn som kom til Grønland. Les mer i Store norske leksikon Grønlands eldre historie